דוד בנבנשתי

דוִד בֶּנְבֶנִשְׂתִּי (25 בינואר 1897 – 16 במאי 1993) היה גאוגרף ומחנך ישראלי, חתן פרס ישראל לשנת ה'תשמ"ב-1982 בהקניית ידיעת הארץ ואהבתה ויקיר ירושלים (1969). דוד בנבנשתי נולד בסלוניקי ב-1897, נצר למשפחת רבנים ידועה בסלוניקי. סבו הרב בנבנשתי שמואל יוסף היה אב בית דין בסלוניקי. בילדותו הקים עם חבריו, נתן שלם ויצחק רפאל מלכו, את "אגודת דורשי עברית" 1910. עלה לארץ ישראל ב-1913. בשנת 1918 סיים את לימודיו בבית המדרש למורים העברי בירושלים והתגייס לגדוד העברי בצבא הבריטי ושירת בו שנתיים. בשנים 1920–1926 לימד בזכרון יעקב, במאיר שפיה ובכפר הילדים גבעת המורה שליד עפולה. היה חבר בארגון "ההגנה" ונפצע בהגנת ירושלים במלחמת השחרור. בשנים 1926–1963 היה מורה ומנהל בית הספר היסודי ("העממי") "בית הכרם" בירושלים. ב-1927 הקים ביחד עם חבריו נתן שלם ופנחס כהן את אמא"י (אגודת משוטטים ארץ ישראלית), שהייתה הקבוצה המאורגנת הראשונה שארגנה סיורי עומק ברכב וברגל בארץ ישראל ובארצות השכנות. בעל תואר MA מן האוניברסיטה העברית בירושלים (1935) בתחום ידיעת א"י. ב-1964 שימש מנהלו הראשון של יד יצחק בן-צבי, וכן היה בין יוזמי וראשי אגודת אכסניות הנוער, יושב ראש מועצת המורים למען הקרן הקיימת לישראל ויושב ראש וועדת שמות הרחובות של עיריית ירושלים. בנבנשתי פרסם סדרה של ספרי לימוד על ארץ ישראל שהיו מיועדים לתלמידי בתי הספר, אשר נהפכו לספרי הלימוד הסטנדרטיים ללימוד המולדת. שרטט והוציא ביחד עם בן-ציון לוריא מפות קיר גדולות שהיו תלויות בכיתות בתי הספר ברחבי מדינת ישראל. ספרו החשוב ביותר ביחד עם פנחס כהן הוא "מורה דרך בארץ-ישראל", שהיה מורה הדרך הראשון לסיורים ברגל בארץ-ישראל (1937), ושמש את סיירי הפלמ"ח. כתב מאמרים רבים בנושאי מסורתה התרבותית והלשונית של קהילת סלוניקי ויהדות ספרד. נשלח פעמים אחדות להציל אוספים ארכיוניים של קהילות יוון שנכחדו בשואה. בנבנשתי כתב מספר ספרים אוטוביוגרפיים על חייו: "זכרונות נעורים: לקט", "משאלוניקי לירושלים: פרקי חיים", "הגדוד העברי בימי מלחמת העולם הראשונה: יומן", "דרכו של מורה: פרקי חיים בהוראה". דוד בנבנשתי היה נשוי ללאה לבית פרידמן, שעלתה לארץ-ישראל מסובאלק שבליטא ב-1924 ועבדה כאחות ציבורית בקליניקות לאם ולילד של הדסה במשך כששים שנה. בנו, ד"ר מירון בנבנשתי, היה סופר ועיתונאי בעיתון "הארץ" וסגן ראש עיריית ירושלים, בנו השני, ד"ר רפאל (רפי) בנבנשתי, הוא היסטוריון כלכלי, יועץ לשיתוף פעולה אזורי והיה יועץ כלכלי לבנק העולמי, לשר האוצר ולשר לשיתוף פעולה אזורי, ונכדו, איל בנבנשתי, הוא פרופסור למשפטים באוניברסיטאות קיימברידג', תל אביב וניו יורק. אטלס תנ"כי וערים במקרא / בן-ציון לוריא, דוד בנבנשתי. ירושלים ; תל אביב: אחיאסף, (תשכ"ז 1966). אסופת מחקרים: ידיעת הארץ, אבנים טובות, הטל בארץ ישראל / (ליקט, ערך והביא לבית הדפוס דוד בנבנשתי). ירושלים: קריית ספר, תשל"ד. ארץ ישראל ידיעת ארץ ישראל לאזוריה: ספר למוד ומקרא לכתות הבינוניות של בתי הספר היסודיים / מאת דוד בנבנשתי. ירושלים: קריית ספר, תשכ"ב-תשכ"ז. (יצא במספר מהדורות) ארץ ישראל [חומר קרטוגרפי]: מפה לידיעת המולדת לתלמיד ולעולה / ערוכה בידי ב"צ לוריא ודוד בנבנשתי. ירושלים: קריית ספר: סיון, 1970. ארץ ישראל [חומר קרטוגרפי]: מפה לידיעת המולדת לנוער ולעם / ערוכה בידי דוד בנבנשתי ובן ציון לוריא. ירושלים: קריית ספר, תש"ג. (יצא במספר מהדורות) ארץ ישראל [חומר קרטוגרפי]: מפת עזר לתלמידים בלמוד התנ"ך / ערוכה בידי ד. בנבנשתי וב"צ לוריא. שרטט אינז’ צ. צימרמן. ירושלים: קריית ספר, ת"ש. (יצא במספר מהדורות) ארצנו: סדרת חוברות על ארץ ישראל לאזוריה ללמוד ולמקרא / מאת דוד בנבנשתי. ירושלים: קריית-ספר, תשי"ג-תשי"ז. (יצא במספר מהדורות) ארצנו: מפות לעבודה / מאת דוד בנבשתי ; בנציון לוריא. ירושלים: קריית ספר, [תש"י?]. ארצנו: ידיעת ארץ ישראל לאזוריה: ספר למוד ומקרא לכתות ד-ה של בתי הספר העממיים ולכתות המקבילות של בתיה"ס התיכוניים / מאת דוד בנבנשתי. ירושלים: קריית ספר, תש"ח. הגדוד העברי בימי מלחמת העולם הראשונה: יומן. ירושלים: במערכה - ביטאון הציבור הספרדי ועדות המזרח, תשל"ז. הגדודים העבריים: אגרות / מאת יצחק בן-צבי; (התקין והביא לדפוס דוד בנבנשתי). ירושלים: יד יצחק בן-צבי, תשכ"ח, תשכ"ט. דרכו של מורה: פרקי חיים בהוראה / דוד בנבנישתי. ירושלים: הוצאת המחבר, תש"ן. זכרונות נעורים: לקט / מאת דוד בנבנשתי. ירושלים: ד’ בנבנשתי, תשכ"ז. חוברות הדרכה לטיולים: למורה ולמדריך נוער / מאת דוד בנבנשתי. ירושלים: המדפיס הממשלתי, תשי"ח-תש"ך 1959. חוברת למוד לכתות הבינוניות של בתי הספר היסודיים / מאת דוד בנבנשתי. ירושלים: קריית ספר, תשי"ז 1956. החולה: חומר דידאקטי למורים. ירושלים: הקרן הקיימת לישראל, תשי"ב. יד למקרא: חוברות עבודה בלמוד התנ"ך / דוד בנבנשתי. ירושלים: קריית ספר, 1980. יהודי יוון / מאת דוד בנבנישתי; [עריכה - יעל חבר]. ירושלים: מרכז ההסברה - שירות הפרסומים, תשמ"ו 1986. יהודי שאלוניקי בדורות האחרונים: הליכות חיים, מסורת וחברה. ירושלים: קריית ספר, תשל"ג. ירושלים רבתי: רחובותיה, אתריה ומוסדותיה: מדריך לאזרח ולתייר / דוד בנבנישתי. ירושלים: קריית ספר, תשמ"ח. ישראל: הרי יהודה. הוצאה מיוחדת לבתי הספר בירושלים / מאת דוד בנבנשתי. ירושלים: קריית ספר, 1964. ישראל: ידיעת ארץ ישראל לאזוריה ... ירושלים: [חמו"ל], תשי"א- לקט: צרור מאמרים על מורשת יהדות המזרח / דוד בנבנשתי. ירושלים: ד’ בנבנשתי, תש"ן 1990. מורה דרך: לרמת הגולן, הרי שומרון, הרי יהודה, ירושלים העתיקה, נפת עזה, ערבות יריחו, עמק הירדן. ירושלים: אכסניית נוער בישראל <אנ"א>, תשכ"ז. פנחס כהן, דוד בנבנשתי, מורה דרך בארץ ישראל: למשוטט, למורה ולתיָּר, 2 כרכים, ירושלים: [פ’ כהן וב’ בנבנשתי], תרצ"ח 1937. דוד בנבנשתי, פנחס כהן, מורה דרך בירושלים, ירושלים: קריית ספר, תש"א. מורה דרך בירושלים העתיקה: ולערים: בית לחם, חברון, יריחו, ים המלח ושכם / מאת דוד בנבנשתי. ירושלים: אכסניית נוער בישראל <אנ"א>, תשכ"ז. מלים עבריות בספרדית-יהודית: בדיבור, בכתב, באימרה ובפתגם / דוד בנבנשתי. ירושלים: מורשת, תשמ"ה 1984. מסלולי טיולים שנתיים ירושלים: דפוס הממשלה, תשכ"ט. מפת ארץ ישראל: בתקופת בית שני המשנה והתלמוד / ערוכה בידי דוד בנבנישתי, בן ציון לוריא ... ירושלים: קריית ספר, תש"ז. מפת ארץ ישראל בתקופת בית שני, המשנה והתלמוד [חומר קרטוגרפי] ירושלים: קריית ספר: השילוח, 1947. מפת ארץ ישראל ושכנותיה / ערוכה בידי דוד בנבנשתי, ב"צ לוריא. ירושלים: קריית ספר, תש"ו. מפת הנגב [חומר קרטוגרפי] / ערוכה בידי דוד בנבנשתי ובן-ציון לוריא. ירושלים: קריית ספר, [1960?]. מפת הרי שומרון [חומר קרטוגרפי] / ערוכה בידי דוד בנבנשתי ובן-ציון לוריא. ירושלים: קריית ספר: טורים, [1960?]. משאלוניקי לירושלים: פרקי חיים / דוד בנבנשתי. ירושלים: ועד הספרדים ועדות המזרח בשתוף עם המכון לחקר יהדות שאלוניקי והמרכז לשלוב המורשת של יהדות ספרד והמזרח, תשמ"א-תשמ"ג (1982). סיורים בירושלים / דוד בנבנשתי. ירושלים: קריית ספר, 1980. עבר הירדן המזרחי: חוברת למוד לכתות הבינוניות של בתי הספר היסודיים ... / מאת דוד בנבנשתי. ירושלים: קריית ספר, תשט"ו. עמק הערבה: מערכת שיחות / דוד בנבנשתי. תל אביב: מועצת המורים למען הקרן הקימת לישראל, תשל"א. ערי ישראל: מדריך למפת הארץ בתקופת התנ"ך / מאת דוד בנבנשתי, בן ציון לוריא. ירושלים: קריית ספר, תש"ו. פנס הקסם: מסעות בארץ-ישראל של פעם / מאת דוד בנבנשתי; התקין לדפוס והוסיף פתח דבר - מירון בנבנשתי. ירושלים: כתר, 1994. קהילות היהודים ביוון: רשמי מסע / דוד בנבנשתי. ירושלים: ועד עדת הספרדים בשיתוף המחלקה לקהילות הספרדיות בהסתדרות הציונית, תשל"ט. רחובות ירושלים: אתריה ההיסטוריים ומוסדותיה: מדריך לתושב ולתייר / דוד בנבנשתי. ירושלים: קריית-ספר, תש"מ 1979. (יצא במספר מהדורות) רחובות ירושלים: חוברת מילואים / מאת דוד בנבנישתי. ירושלים: "קרית-ספר", תשמ"ג. רחובות ירושלים: איתורם והסברי שמותיהם ... / דוד בנבנשתי. ירושלים: פרסום יובל טל, תשל"ז 1977. שבילים: חוברות הדרכה למטייל מסביב לאכסניות נוער ובאזורן / מאת דוד בנבנשתי. ירושלים: אגודת אכסניות-נוער בישראל א.נ.א. וקרית-ספר, תש"ך. השפלה ועמק החוף [חומר קרטוגרפי] / ערוכה בידי דוד בנבנשתי ובן-ציון לוריא ירושלים: קריית ספר: טורים, [1960?] תוכנית להוראת ידיעת ארץ ישראל: בחברות הנוער העולה / מאת דוד בנבנשתי. ירושלים: הסוכנות היהודית לארץ ישראל - המחלקה לעלית ילדים ונוער, תש"ט. תקציר מורה דרך לסוריה. ירושלים: המשוטטים, תרצ"ג. משאלוניקי לירושלים: פרקי חיים, 2 כרכים, ירושלים: ועד הספרדים ועדות המזרח בשתוף עם המכון לחקר יהדות שאלוניקי והמרכז לשלוב המורשת של יהדות ספרד והמזרח, תשמ"א–תשמ"ג 1982. רשימת הפרסומים של דוד בנבנשתי, בקטלוג הספרייה הלאומית רשימת המאמרים של דוד בנבנשתי באתר רמב"י דוד בנבנשתי, דף שער בספרייה הלאומית אוסף דוד בנבנישתי, תיק 33, ספריית יד יצחק בן-צבי. על הספר: בספרות ובאמנות, דבר, טורים 5–6, 3 בדצמבר 1937; "מורה דרך בארץ-ישראל, דבר, 24 בפברואר 1938. ביקורת: נ. אילון, מורה דרך בירושלים, הצופה, 25 באפריל 1941.